Nembeddal deg udmawen nnegh, cek tisid
tifras inu, nec isigh aoban nnec, snegh manis mma ghar kkegh ad inin nec d cek,
ad dayi jjen ad adfegh ghar ixxamen nsen, ghar ugensu nsen, nebra tinfar n
usnuwji, minzi twaran ayi d ccek.
Yennas i yesmegh nnes:
- Zall ayi ghar idvaren, nec d akkuc nnec,
arr ayi taynit...
Yudar ismegh isudvm as tifednin, yuri d
yetru, isutar ghars ad das iwadem s izrfan nnes, ad t yejj ad yiri sadu idvaren
nnes min ghar yek netta di tudart.
Zrigh t iffuppart, yarra ixf nnes d Aferoun,
ineqq iseddar, uca iqqar asen:
- Nec war tmettigh, waxxa mmutegh raxart inu
ad day wem teqqim d tudart...
Jar igudar n tqesfin nnes tudart tbedd x
umuzzar. Udsegh ghar ijjen n ismegh zeg imezdagh n teqseft, udaregh ghar umezugh
nnes ad t sseqsigh s cawy cwayt, huma war d anegh d itesri ca n ijjen nneghnit
ad yekssi aseqsi inu d taghrusvi ghar wakkuc nni, nnigh as:
- Min yegga yesmegh nni umi t yarra ilesseh
as idvaren am uydi?
Yarr d xafi s ukemmec n tammiwin, war
izemmar ad yessiwer, war izemmar ad yini ca, ufigh iqess as iles, yejji t bra
yawal.
Nghigh aseqsi nni jar imi inu, huma war dayi
teksen iles ura d nnec.
D ttidet mara ksen ac iles min dac ghar
yeqqimen zeg wagra nneghnit, ad cek nghen s cawy cwayt, ad tnedred ixf nnec s
ixf nnec deg imedvran nsen.
Ismegh nni yejji t ad yiri sadu idvaren
nnes, ad xafs ioeffes mermi mma yexs, yarni yas di tesghart n buhbel, maca nec
war dayi yessin belli bedlegh aoban inu s ijjen nneghnit, iri igga yi ccerwaw ad
dayi yejj d tiggaz x marra udmawen n rwacun n teqseft nnes, huma ad taf war
tettun tanfust inu.
Arrigh taynit i tudart a n taggant, mani
djan wuccanen ffuden tisessi n tidi n inneghnit, mani ffuden ura d askaf n
idammen.
Tekk d tayyut x tittawin inu, arezzugh x
wufugh zi tewwart itawyen ghar umedukel inu, ad das aregh udem nnes ad dayi d
yarr wenni inu, ssnegh mara ddaregh s wudem n midden nec mmutegh.
Ufigh ufugh, usigh d ghars, yarra yi d agra
inu, maca jjigh ad yi d yarr x useqsi nni ghari yeqqimen yuyer.
- Min yegga yesmegh nni din zrigh ilesseh
idaren n wenni?
Inna yi d:
Wenni d nnec, yardver ayi d buhber zi tudart
nnes, maca yexs war teddaregh d nnec mammec djigh, ufigh ad ghufigh mara war
djigh d nnec.
kab_Latn kab_Latn kab_Latn kab_Latn kab_Latn kab_Latn fon_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn